משרד ראש הממשלה
מכרז פומבי מס' 02/15
לאספקת שירותי הכשרה ואימונים
1. משרד ראש הממשלה (להלן - המשרד), מבקש לקבל הצעות לאספקת שירותי הכשרה ואימונים, הכל בהתאם למפורט במסמכי המכרז.
2. תקופת ההתקשרות בין הספק לבין המשרד תיעשה לתקופה של שנה אחת. למשרד בלבד תישמר הזכות להאריך את תקופת ההתקשרות בארבע תקופות נוספות של עד שנה אחת כל אחת.
3. תנאי הסף להשתתפות במכרז הם כדלקמן:
3.1. המציע עסק בין השנים 2014-2011 באספקת שירותי הכשרה ואימונים לאנשי ביטחון במסגרת ממלכתית, בהיקף שלא יפחת מ-1,500 ימי אימונים בכל אחת מהשנים הללו (לסך המתאמנים).
לעניין סעיף קטן זה – "מסגרת ממלכתית" – משרדי ממשלה ו/או גופים המונחים ישירות על ידי מלמ"ב.

3.2. המציע הוא הבעלים או לחילופין בעל זכות חכירה או שכירות, בהתאם להסכם שתוקפו עד לאחר המועד של תקופות ההארכה, ככל שימומשו על ידי המשרד, של מתקן אימונים הכולל לפחות: 2 אולמות קרב מגע, 2 מטווחים, מבנה לאימון לחימה בשטח בנוי, מתקן אימונים טקטי, חדר הרצאות, חדר עבודה, ומסלול אימונים לבוחן כושר העומדים במלוא התנאים שמפורטים בנספח ד' (המפרט) למסמך ג' (ההסכם).
3.3. המציע מעסיק כעובדים לפחות שלושה מדריכי ירי, שכל אחד מהם עומד בכל התנאים המצטברים כדלהלן:
3.3.1. בעל תעודת מדריך ירי מוסמך מטעם המשרד לביטחון פנים.
3.3.2. בוגר שירות צבאי מלא, וכן בוגר קורס פיקודי ביחידות השדה.
3.3.3. בוגר קורס מאבטחים אחיד שנערך על-ידי השב"כ או רשות שדות התעופה.
3.3.4. בוגר קורס מדריכי ירי שנערך על-ידי השב"כ או רשות שדות התעופה או הימ"מ.
3.3.5. הועסק כעובד שלוש שנים לפחות כמדריך ירי בשב"כ או ברשות שדות התעופה או בימ"מ.
3.3.6. סיים העסקתו כעובד באחד משלושת הגופים שהוזכרו בסעיף ‎3.3.5 לעיל בתקופה שאינה עולה על 3 שנים טרם תחילת העסקתו כעובד על ידי המציע או לחילופין שומר על כשירות כמדריך ירי במסגרת שירות מילואים באחד משלושת הגופים הללו.
3.3.7. כשיר כמגיש עזרה רראשונה על-פי תקן של מד"א.
3.4. המציע מעסיק כעובדים לפחות שני מדריכי קרב מגע, שכל אחד מהם עומד בכל התנאים המצטברים כדלהלן:
3.4.1. בוגר קורס מדריכי קרב מגע מטעם מכון וינגייט.
3.4.2. בוגר שירות צבאי מלא.
3.4.3. בוגר קורס מאבטחים אחיד שנערך על-ידי השב"כ או רשות שדות התעופה.
3.4.4. הועסק כעובד שלוש שנים לפחות כמדריך קרב מגע בשב"כ או ברשות שדות התעופה או בימ"מ.
3.4.5. בעל חגורה שחורה "דן 1" או לחילופין בעל ניסיון של לפחות שלוש שנות אימון באחת מאומנויות הלחימה הבאות: קארטה, ג'יאוג'יטצו, לחימה משולבת, אגרוף תאילנדי, טאיקוונדו, קונג-פו, קרב מגע או הישרדות.
3.4.6. סיים העסקתו כעובד באחד משלושת הגופים שהוזכרו בסעיף ‎3.4.4 לעיל בתקופה שאינה עולה על 3 שנים טרם תחילת העסקתו כעובד על ידי המציע או לחילופין שומר על כשירות כמדריך קרב מגע במסגרת שירות מילואים באחד משלושת הגופים הללו.
3.4.7. כשיר כמגיש עזרה ראשונה על-פי תקן של מד"א.
3.5. על המציע להיות בעל מחזור הכנסות שנתי מינימאלי של מיליון ₪ בשנה הנובע ממתן שירותי הכשרה ואימונים לאנשי ביטחון במסגרת ממלכתית, כהגדרתה בסעיף ‎ 3.1לעיל, בכל אחת מהשנים 2013-2014.
3.6. המציע עומד בתנאים הקבועים בחוק עסקאות גופים ציבוריים, התשל"ו-1976.
3.7. על המציע להיות תאגיד רשום בישראל.
3.8. המציע וכן כל אחד ממנהליו ומבעלי השליטה בו (כהגדרתם בחוק הבנקאות (רישוי), התשמ"א-1981), לא הורשע בעבירה ביטחונית, או בעבירות לפי חוק מס קניה (סחורות ושירותים), התשי"ב-1952; פקודת מנס הכנסה; פקודת המכס; חוק מס ערך מוסף, התשל"ו-1975; חוק הפיקוח על המטבע, התשל"ח-1978, או בעבירות לפי סעיפים 290 עד 297, 383 עד 393 ו-414 עד 438 לחוק העונשין, התשל"ז-1977, למעט הרשעות שנמחקו לפי חוק המרשם הפלילי ותקנת השבים התשמ"א-1981.

3.9. המציע מחזיק בכל הרישיונות, ההיתרים, האישורים וההרשאות הדרושים על-פי דין למתן השירותים, וכן רשום בכל מרשם המתנהל על-פי דין ונדרש לצורך מתן השירותים, ובנוסף עומד בכל תו תקן ישראלי רשמי נדרש למתן השירותים, וכולם כשהם תקפים על שמו נכון למועד האחרון להגשת הצעות, למעט אם נאמר אחרת במסמכי המכרז.
3.10. מבלי לגרוע מכלליות האמור בסעיף ‎3.9 לעיל, המציע מצהיר ומתחייב כי בידיו הרישיונות וההיתרים הבאים כשהם תקפים על שמו ו/או על שם העובדים המועסקים על-ידו כבעלי תפקידים במטווח לפי הצורך, ואשר הוצגו/יוצגו למשרד, לפי העניין:
3.10.1. רישיון עסק/היתר זמני לפי חוק רישוי עסקים, התשכ"ח-1968.
3.10.2. רישיון לניהול מטווח מטעם המשרד לביטחון פנים, מכוח חוק כלי יריה, התש"ט-1949 כאשר הכלים הרשומים בנספח ד' להסכם (הכלים שישמשו את הספק במתן השירותים למשרד) יהיו רשומים ברישיון המטווח.
3.10.3. רישיון לכל בעלי התפקידים במטווח לרבות מדריך ומנהל מטווח, מכוח סעיף 7(ג) לחוק כלי היריה, התש"ט-1949.
3.10.4. אישור מטעם חטיבת האבטחה במשטרת ישראל שהמוסד מוכר כמוסד שכשיר לביצוע הכשרות למאבטחים נושאי נשק ברמה של מאבטח רמה ב' לפחות.
3.11. על המציע לצרף להצעתו ערבות כנדרש בסעיף 6 למסמך ההזמנה להציע הצעות.

3.12. על המציע לקבל אישור ביטחוני לקבלת מסמכי המכרז כנדרש בסעיף 7 למסמך ההזמנה להציע הצעות.
ועדת המכרזים של משרד ראש הממשלה לא תדון בהצעה אם לא יתקיימו במציע כל הדרישות הללו במועד פתיחת תיבת המכרזים. 
4. המבקש לקבל את מסמכי המכרז יגיע למשרד על מנת לעבור תדרוך ביטחוני ולקבל אישור מטעם גורמי הביטחון המוסמכים. מובהר כי אישור גורמי הביטחון המוסמכים מהווה תנאי לקבלת מסמכי המכרז. 
התדרוך והליך קבלת האישור הביטחוני יתבצעו לאחר תיאום מראש מול מזכירות אגף הביטחון במשרד בטל' 02-6705454.
עם הצגת אישור בדבר קבלת תדרוך ביטחוני ובמידה שאף ניתן אישור מטעם גורמי הביטחון כאמור להעברת מסמכי המכרז למבקש, ניתן יהיה לקבל את מסמכי המכרז, בבניין משרד ראש הממשלה ברח' קפלן 3 בירושלים, בימים א'-ה', בין השעות 9:00-13:00, לאחר תאום טלפוני במספר 02-6705335.
5. שאלות ובקשות להבהרות יש לשלוח למשרד בכתב, לפקס 02-5634389, או למייל veredp@pmo.gov.il לידי גב' ורד פוטל אנקרי, מרכזת ועדת מכרזים, וזאת לא יאוחר מיום 5.07.2015, בשעה 13:00. על הפונה לוודא כי פנייתו נתקבלה בשלמותה באמצעות טלפון: 02-6705335. 
התשובות, ההבהרות וכן הודעות מטעם המשרד – לרבות כל שינוי והבהרה במסמכי המכרז, כמו גם שינויים/הבהרות שנעשו ביוזמת המשרד ושלא כתוצאה משאלות הבהרה של מי מהמשתתפים הפוטנציאליים – יועברו אל מי מהמשתתפים הפוטנציאליים, אשר עבר את התחקיר הביטחוני האמור לעיל וקיבל אישור לקבל לידיו את מסמכי המכרז, וזאת עד ליום 9.07.2015. 
תשובות/שינויים/הבהרות אלו יהוו חלק בלתי נפרד ממסמכי המכרז.
6. הצעות למכרז יש להגיש, בשפה העברית בלבד, עד ליום 16.07.2015 בשעה 13:00, לתיבת המכרזים של משרד ראש הממשלה, אשר במבנה הביטחון ("וילה") שבכניסה לבניין משרד ראש הממשלה ברחוב קפלן 3, בניין ג' קרית בן גוריון, ירושלים. מובהר כי אין לשלוח הצעות בדואר.
הצעה שלא תימצא בתוך תיבת המכרזים של המשרד במועד האחרון להגשת הצעות מכל סיבה שהיא לא תידון כלל, לא תשתתף במכרז ותוחזר למענה.
ככל שתתקיים סתירה בין מודעה זו לבין מסמכי המכרז יגבר האמור במסמכי המכרז.

